Justin Bieber kollapset på scenen
Biebers talskvinne Melissa Victor opplyser at stjernen fikk pustevansker og besvimte, og at han tok en pause på 20 minutter før han gjenopptok konserten. Den 19 år gamle popstjernen har aldri tidligere hatt noen helseproblemer, ifølge Victor. Konserten er den tredje av fire i London, som igjen er del av en Europa-turné. I neste måned holder Bieber ikke mindre enn tre konserter på Telenor Arena i Bærum utenfor Oslo. I pausen under gårsdagens show måtte Bieber få oksygen av leger etter kollapsen, skriver Reuters. Legene anbefalte ikke at Bieber skulle fortsette konserten, forteller talskvinnen til Reuters. Artisten gikk likevel på scenen mot legenes anbefalinger og fullførte konserten. Fansen startet raskt å sirkulere hasjtagen #Justintakeabreak på twitter etter at nyheten om kollapset ble kjent. Det er ikke første gang stjernen har falt på scenen under en konsert. Han fikk en hjernerystelse i juni da han falt inn i en glassvegg i Paris. For ikke lenger dukket det opp bilder og klipp av Bieber som kastet opp på scenen.Tross kollapsen føler stjernen seg bedre i følge hans egen twittermelding i natt. Bieber skrev «getting better» på kontoen sin. (NTB/VG)
Tenåringsidolet Justin Bieber (19) falt sammen på scenen under en konsert i London torsdag.